14/01/2022 | Administración LocalMunicipal
Laxe
Exposición pública do padrón de abastecemento de auga 4.º trimestre 2021

ANUNCIO Exposición pública do padrón da taxa de abastecemento de auga e conservación de contadores e acometidas, 4.º trimestre de 2021 Por Decreto da Alcaldía n.º 758/2021, de data 29/12/2021, aprobouse o padrón da taxa pola prestación do servizo de abastecemento domiciliario de auga potable e pola conservación de contadores e acometidas, así como polos canons de auga e de coeficiente de vertidos, correspondente ao 4.º trimestre de 2021, o citado padrón importa as seguintes cantidades: – Pola taxa de abastecemento de auga: 28.648,16 €. – Pola taxa de conservación de acometidas: 1.117,39 €. – Pola taxa de conservación de contadores: 1.187,21 €. – Máis o IVE que importa 3.353,83 € (488,83 € cota 21% e 2.865,00 € cota 10%). Obtendo un resultado final de 34.306,59 € máis os canons de auga por importe de 12.419,16 € e de coeficiente por vertido por importe de 7.914,60 €. Por medio deste edicto exponse ao público o padrón da taxa pola prestación do servizo de abastecemento domiciliario de auga potable e pola conservación de contadores e acometidas, así como polos canon de auga e de coeficiente de vertidos, correspondente ao 4.º trimestre de 2021, polo prazo de QUINCE días hábiles, contados a partires do día seguinte ao da publicación do devandito anuncio no Boletín Oficial da Provincia. Esta exposición actúa como notificación colectiva a todolos contribuíntes nos termos establecidos no artigo 102.3 da Lei 58/2003, do 17 de decembro, Xeral Tributaria. O prazo do período de cobranza en voluntaria do padrón da taxa pola prestación do servizo de abastecemento domiciliario de auga potable e pola conservación de contadores e acometidas, así como polos canon de auga e de coeficiente de vertidos, correspondente ao 4.º trimestre de 2021 será de DOUS MESES, contados a partir do día seguinte ao da exposición pública do devandito padrón. Para o cobramento dos citados tributos a empresa Viaqua, S. A. remitirá ao enderezo dos contribuíntes un recibo co obxecto de que o seu importe sexa ingresado, tal como se establece no indicado recibo. Así mesmo faise constar que o cobramento do canon da auga en período voluntario será unitario co seguido para recadación dos dereitos que á entidade subministradora correspondan polo servizo de abastecemento de auga. Aos contribuíntes que teñan domiciliado o pagamento nunha entidade financeira, os recibos seránlles cargados na conta por eles indicada, transcorridos QUINCE DÍAS despois de iniciado o período de cobramento. Transcorridos estes prazos iniciarase o período executivo e a débeda resultante esixirase polo procedemento de constrinximento, logo de devengar o recargo de prema, xuros de mora e, no seu caso, as custas que se produzan. No que respecta ao canon da auga, a falta de pagamento no período voluntario sinalado suporá a esixencia do mesmo directamente o contribuínte pola vía de constrinximento pola Consellería competente en materia de facenda da Xunta de Galicia. A repercursión do canon da auga poder ser obxecto de reclamación económico-administrativa ante a xunta superior de facenda (Consellería de Facenda) no prazo dun mes desde que se entenda producida a notificación mediante padrón. Contra o presente acordo, que é definitivo na vía administrativa, poderáse interpor no prazo de dous meses contados a partir do día seguinte ao da recepción da presente notificación, recurso contencioso-administrativo ante o Xulgado do Contencioso-Administrativo de A Coruña, conforme ao disposto nos artigos 6 e seguintes (Capítulo II) da Lei 29/98, do 13 de xullo, reguladora da citada xurisdición. Tamén poderá facer uso, con carácter previo e potestativo, do recurso de reposición establecido no artigo 52.1 da Lei de Bases do Réxime Local segundo nova redacción dada pola Lei 11/99, do 21 de abril, en relación cos artigos 123 e seguintes da Lei 39/2015, do 1 de outubro, do Procedemento Administrativo Común das Administracións Públicas; a exercer no prazo dun mes, contado a partir do día seguinte ao da recepción da presente notificación, ante o alcalde-presidente deste Concello; sen prexuízo de que así mesmo poida utilizar calquera outro recurso que considere axeitado a dereito. Contra as liquidacións tamén poderá interpor, ante o mesmo órgano, o recurso de reposición, no prazo dun mes (igualmente contado desde o día seguinte ao da notificación) ao que se refire o artigo 108 da Lei Reguladora das Bases do Réxime Local do 2 de abril de 1985, tal como preceptúa o artigo 14.4 da Lei 39/88, do 28 de decembro, Reguladora das Facendas Locais, debendo terse en conta as condicións e circunstancias, previdas neste artigo. Contra a resolución expresa ou tácita do recurso de reposición poderáse interpor o contencioso-admininstrativo ante o dito Tribunal, nos prazos e forma indicados no parágrafo primeiro. Laxe, 30 de decembro de 2021. O alcalde José Luis Pérez Añón